กดปุ่มแจกเงินหมู่บ้าน8หมื่นล้านต้นปี
คลังลุยแจกเงินกองทุนหมู่บ้านล้างหนี้นอกระบบ 8 หมื่นล้านบาท ให้ทั้งหมู่บ้านบริหารดี และบริหารแย่
13 ก.ย. 2554

คลังลุยแจกเงินกองทุนหมู่บ้านล้างหนี้นอกระบบ 8 หมื่นล้านบาท ให้ทั้งหมู่บ้านบริหารดี และบริหารแย่
นายธีระชัย ภูวนาถนรานุบาล รมว.คลัง กล่าวว่า ได้สั่งการให้สำนักงานเศรษฐกิจการคลัง (สศค.) เรียกหน่วยงานที่เกี่ยวข้องหาวิธีการแก้ไขหนี้นอกระบบ โดยในส่วนของลูกหนี้นอกระบบที่อยู่ต่างจังหวัด หรือชุมชนในเมือง ให้ไปลงทะเบียนกู้เงินจากกองทุนหมู่บ้านที่รัฐบาลจะเพิ่มให้อีกแห่งละ 1 ล้านบาท ทั้งหมดทั่วประเทศประมาณ 8 หมื่นล้านบาท โดยจะเริ่มจ่ายเงินในต้นปีหน้าเพื่อให้ไปชำระหนี้นอกระบบ
ทั้งนี้ ในเบื้องต้น จะให้ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) จ่ายเงินกองทุนหมู่บ้านไปก่อน โดยรัฐบาลจะตั้งงบประมาณมาจ่ายชำระคืนทีหลัง โดยยังไม่ทราบว่าจะต้องใช้เวลาในกี่ปีในการชำระคืน ระหว่างที่ยังไม่ชำระคืนรัฐบาลจะจ่ายดอกเบี้ยให้ธนาคารไปก่อน
นายธีระชัย กล่าวว่า การเพิ่มเงินกองทุนหมู่บ้านจะให้ทั้งหมู่บ้านดี และไม่ดีที่บริหารเงินกองทุนหมู่บ้านเสียหาย แต่หากมีการปรับตัวดีขึ้น โดยเงินที่ให้ไปจะไม่เรีบกคืนกลับมาเหมือนการจ่ายเงินกองทุนหมู่บ้านในครั้งแรก
สำหรับเงื่อนไขการแก้หนี้นอกระบบ ยังไม่กำหนดว่า จะให้กำหนดให้กู้รายละเท่าไร  แต่ต้องการให้เงินกู้ไปพร้อมกับการสร้างอาชีพ และรายได้ เพื่อที่ไม่ให้เกิดเป็นหนี้เสียตามมาในภายหลัง